വിരാട് കോഹ്ലി ഇതിനകം തകര്ന്ന് കഴിഞ്ഞിട്ടുണ്ട് സ്റ്റെയ്ന് പറയുന്നു. ടി :20 ക്രിക്കറ്റ് ലോകകപ്പില് ഇത്തവണ എല്ലാ പ്രതീക്ഷകളും തകര്ത്താണ് വിരാട് കോഹ്ലിയുടെയും സംഘത്തിന്റെയും മുന്പോട്ടുള്ള കുതിപ്പ്. എല്ലാ ടീമുകളും ഇത്തവണ കിരീടം നേടുമെന്ന് ഒരുപോലെ പ്രവചിച്ച ഇന്ത്യന് ടീം സൂപ്പര് 12 റൗണ്ടില് തുടര് തോല്വികളിലൂടെ വളരെ മോശം സാഹചര്യം നേരിടുകയാണ്. കിവീസ് ടീമിനോട് 8 വിക്കറ്റ് തോല്വി വഴങ്ങിയ വിരാട് കോഹ്ലിക്കും സംഘത്തിനും ഇനി സെമി ഫൈനല് പ്രവേശനം മാത്രം മുന്നില് കണ്ടാണ് പോരാടേണ്ടത്.10 വിക്കറ്റ് തോല്വി പാകിസ്ഥാന് ടീമിന് മുന്പില് വഴങ്ങിയ കോഹ്ലിയും ടീമും ഒരിക്കല് കൂടി ബാറ്റിങ്ങിലും ബൗളിംഗ് പ്രകടനത്തിലും പിന്നാക്കം പോയപ്പോള് അഫ്ഘാനിസ്ഥാന്റെ പ്രകടനം കൂടി ഇനിയുള്ള പ്രയാണത്തില് വളരെ ഏറെ നിര്ണായകമായി മാറും. തോല്വിക്ക് പിന്നാലെ ഇന്ത്യന് ടീം സെലക്ഷനെതിരെ അതിരൂക്ഷ വിമര്ശനമാണ് സോഷ്യല് മീഡിയയില് നിന്നും മുന് താരങ്ങളില് നിന്നും ഉയരുന്നത്. എതിരാളികളുടെ ബലം തിരിച്ചറിയാതെ ഇന്ത്യന് ടീം മാനേജ്മെന്റ് പ്ലേയിംഗ് ഇലവനെ സെലക്ട് ചെയ്യുന്നുമെന്നുള്ള വിമര്ശനവും ശക്തമാണ്. എന്നാല് ഈ തോല്വി നായകന് വിരാട് കോഹ്ലിക്കും തിരിച്ചടികളാണ് സമ്മാനിക്കുന്നത്.ഈ ടി :20 ലോകകപ്പിന് ശേഷം ടി :20 ക്യാപ്റ്റന്സി ഒഴിയുന്ന നായകന് വിരാട് കോഹ്ലിയുടെ കിരീടം എന്നുള്ള സ്വപനവുമാണ് ഈ തുടര് തോല്വികളില് നഷ്ടമാകുന്നത്. എന്നാല് തോല്വിക്ക് പിന്നാലെ ഇന്ത്യന് ടീം നായകന് വിരാട് കോഹ്ലിയുടെ മോശം സാഹചര്യത്തെ കുറിച്ച് കൂടി അഭിപ്രായം തുറന്ന് പറയുകയാണ് ഇപ്പോള് മുന് സൗത്താഫ്രിക്കന് ഫാസ്റ്റ് ബൗളര് സ്റ്റെയ്ന്. കോഹ്ലി ഈ തോല്വിയില് എത്രത്തോളം തകരുമെന്നത് തുറന്ന് പറയുകയാണ് മുന് താരം. മുന്പ് ഐപിഎല്ലില് കോഹ്ലിക്ക് ഒപ്പം ബാംഗ്ലൂര് ടീമില് കളിച്ച സ്റ്റെയ്ന് ഈ ഒരു തോല്വി ഉറപ്പായും വിരാട് കോഹ്ലിയെ വളരെ അധികം തളര്ത്തിയിട്ടുണ്ടാകും എന്നും തുറന്ന് പറഞ്ഞു.ലോകകപ്പില് നിലനില്ക്കാന് ജയം ആവശ്യമായ ഈ ഒരു മത്സരം തോറ്റത്തോടെ നായകന് വിരാട് കോഹ്ലി തകര്ന്നിട്ടുണ്ടാകും. എല്ലാ അര്ഥത്തിലും കോഹ്ലി ജയം ആഗ്രഹിച്ചു. ന്യൂസിലാന്ഡ് ടീം ആഹ്ലാദത്തിലാകും. എനിക്ക് കോഹ്ലിയുടെ ഈ വേദനയില് വിഷമമുണ്ട് സ്റ്റെയ്ന് പറഞ്ഞു